Downloaded from YTS.MX
ΕΝΑ ΝΤΟΚΙΜΑΝΤΕΡ ΤΟΥ NETFLIX
Official YIFY movies site: YTS.MX
Αστυνομία;
Μπορείτε να στείλετε ένα ασθενοφόρο στην οδό Τιγιέλ;
Βρήκαμε ένα άτομο
με δεμένα τα χέρια και τα πόδια του. Έχει ταινία στο στόμα
και το κεφάλι του είναι διαλυμένο.
Έχει τις αισθήσεις του;
Προς το παρόν ναι, αλλά δεν είναι καλά.
Λέει ότι τον απήγαγαν στη Γερμανία.
Καταζητείται για ανθρωποκτονία από πρόθεση.
Ανθρωποκτονία από πρόθεση;
Εδώ και καιρό.
Είναι σχεδόν 30 ετών υπόθεση.
Μια Γαλλίδα 14 ετών, η Καλίνκα, σκοτώθηκε τη δεκαετία του '80
και μόλις συνέβη μια απίστευτη ανατροπή.
Ο πατέρας που πάλεψε τον αγώνα.
Ο πατέρας που ποτέ δεν σταμάτησε.
Γνωρίζει πού ζει ο δολοφόνος της κόρης του.
Κι είχα σκοπό να τον βοηθήσω.
Ξεκάθαρα.
Τι θα κάνεις;
Τι θα κάνεις ως πατέρας;
Τι είσαι διατεθειμένος να κάνεις για το παιδί σου;
ΛΙΝΤΑΟΥ ΓΕΡΜΑΝΙΑ
10 ΙΟΥΛΙΟΥ 1982
Ήταν νωρίς το πρωί.
Χτύπησε το κόκκινο τηλέφωνο.
Απάντησα.
Είπαν "Άτομο χωρίς τις αισθήσεις του" κι έδωσαν διεύθυνση.
Η πρώτη μου σκέψη ήταν
Β. ΜΑΓΙΕΡ ΔΙΑΣΩΣΤΡΙΑ
"Ελπίζω να μην είναι στου Κρόμπαχ".
Είναι γιατρός, γιατί να πάμε εκεί;
Βγήκε τρέχοντας,
λέγοντας "Νομίζω πως είναι αργά".
Μας πήγε στο δωμάτιο
κι εκεί βρισκόταν το κορίτσι, νεκρό.
Καλίνκα. Η κόρη της γυναίκας του.
Ήταν ταραγμένος και συγκροτημένος μαζί.
Η μητέρα, από την άλλη, έκλαιγε.
Ήταν καταρρακωμένη.
Σκέφτηκα ότι το κορίτσι βρισκόταν ήδη σε νεκρική ακαμψία.
Και βγαίνοντας έξω, είδα
πως το κορίτσι είχε φλεβοκαθετήρα στο χέρι.
Ρώτησα τον Κρόμπαχ "Τι της έδωσες;"
Κι είπε "Ασβέστιο". Πίστεψε ότι το ασβέστιο θα βοηθούσε.
"Ήταν όλη μέρα στον ήλιο".
Και μπορούσε μόνο να σκεφτεί
ότι "Θα ήταν από τη ζέστη".
Αυτό είπε.
Μια τραγική υπόθεση.
Δεν έπαψε να με απασχολεί.
Ήθελα να μάθω πώς είχε πεθάνει το κορίτσι.
Δεν ήταν ένας φυσικός θάνατος.
Κάτι δεν μου φαινόταν σωστό.
ΠΕΣΜΠΟΥΣΚ ΓΑΛΛΙΑ
Τον Ιούλιο του 1982,
το πρωί, μου τηλεφώνησε η μητέρα της
να μου πει τα σκληρά νέα, πως η Καλίνκα είχε πεθάνει.
ΑΝΤΡΕ ΜΠΑΜΠΕΡΣΚΙ ΠΑΤΕΡΑΣ ΤΗΣ ΚΑΛΙΝΚΑ
Μου είπε ότι είχε πάθει θερμοπληξία.
Απελπίστηκα εντελώς, φοβήθηκα.
ΠΕΣΜΠΟΥΣΚ ΓΑΛΛΙΑ
Έφτασα το βράδυ στη Γερμανία.
Την επόμενη μέρα, πήγα με το αμάξι μου στο νοσοκομείο.
Είδα το πρόσωπο της Καλίνκα.
Η Καλίνκα ήταν αξιολάτρευτη.
Ήταν η αγαπημένη των γονιών της.
Πραγματικά αξιαγάπητη.
Χαμογελούσε από πολύ μικρή.
Η Καλίνκα
είναι ένα λουλούδι
από τα δάση της Μαζουρίας.
Στα πολωνικά, επίσης,
είναι μια λέξη που ακούγεται ωραία.
Θέλω να πω, έχει μουσικότητα.
Προσευχήθηκα
να αναπαυθεί η ψυχή της.
Κι ύστερα έφυγα.
Την επόμενη, στο σπίτι της μητέρας της,
πήγα να δω τον Νικολά.
Ήταν μόνο 12 χρονών τότε.
Εκείνος μου είπε
ότι είχαν περάσει τη μέρα τους ως συνήθως.
Η Καλίνκα δεν ήταν υπερβολικά κουρασμένη.
Τότε είναι που άρχισα…
Άρχισα να νιώθω ότι κάτι δεν πήγαινε καλά.
Ο θάνατος ενός νέου κοριτσιού, υγιέστατου, σε καλή φυσική κατάσταση.
Δεν το καταλάβαινα.
Προσπάθησα να καταλάβω την ηλίαση.
Το Λιντάου ήταν ηλιόλουστο, ζεστό, είχε 30 βαθμούς Κελσίου.
Αλλά,
σε σχέση με την Τουλούζη, δεν ήταν τόσο ζεστό.
Ήταν όντως δύσκολο
να πιστέψω κάποια πράγματα.
ΠΕΣΜΠΟΥΣΚ ΓΑΛΛΙΑ
ΟΙΚΟΓΕΝΕΙΑ ΜΠΑΜΠΕΡΣΚΙ
Η μητέρα της πρότεινε να θαφτεί στο Πεσμπούσκ.
Νομίζω ήταν την ημέρα της κηδείας
που ξεκίνησαν οι φήμες
ότι η Καλίνκα είχε πεθάνει από υπερβολική δόση.
Είμαι η Ελιζαμπέτ Αραγκόν, η γειτόνισσα του Αντρέ Μπαμπέρσκι.
Πήγαμε στην κηδεία.
Δεν μπορούσαμε να κάνουμε τίποτε άλλο.
Το συζητήσαμε με τους γείτονες, οι οποίοι μου είπαν
"Λένε πως πέθανε
από μια ένεση
που της έκανε ο πατριός της για να μαυρίσει".
Αυτήν την εξήγηση μου έδωσαν τότε.
Μια ενδοφλέβια ένεση για να μαυρίσει;
Σας στεναχωρούν αυτές οι φήμες;
Ναι, με στεναχωρούν, όμως
είχε γίνει νεκροτομή.
Όταν έφευγε η μητέρα, της ζήτησα
να μου στείλει ένα αντίγραφο της νεκροτομής.
Μια ή δύο εβδομάδες μετά,
ας πούμε, ξέσπασα.
Ήμουν έξω φρενών που δεν είχα λάβει την αναφορά της νεκροτομής.
Πότε υποπτευτήκατε τον κύριο Κρόμπαχ;
Από τις αρχές του Οκτώβρη του 1982.
Όταν διάβασα την αναφορά της νεκροτομής.
Αυτή που έλαβα ήταν στα γερμανικά.
Οπότε έπρεπε να τη μεταφράσω.
Ανέφερε
ότι 400 ml από το φαγητό της Καλίνκα
είχαν ανέβει από το στομάχι της στην τραχεία,
έπειτα στα πνευμόνια της. Είχε πνιγεί.
Ακόμη κι εγώ που δεν ήξερα τίποτα από ιατρική και νεκροτομές,
απλώς διαβάζοντάς το…
Για μένα ήταν προφανές
ότι η Καλίνκα είχε πεθάνει από αναρρόφηση
και όχι από θερμοπληξία.
Όμως οι δύο ιατροδικαστές
αρνήθηκαν να συγκεκριμενοποιήσουν την αιτία θανάτου γραπτώς .
Ήθελα να ξεκαθαρίσω τα πράγματα με τη μητέρα της.
Μου είπε ότι δεν είχε διαβάσει τη νεκροτομή!
Γιατί;
Υπήρχαν όλες αυτές οι ανωμαλίες.
Σεξουαλικής φύσης.
Προφανείς για τον κοινό άνθρωπο.
Πληγή στο δεξί χείλος του αιδοίου.
Μη γνώση του κατά πόσο υπήρξε
σεξουαλική επαφή, πριν ή μετά τον θάνατο;
Για μένα ήταν προφανές, γι' αυτό ήμουν σίγουρος.
Πραγματικά κάτι δεν πήγαινε καλά.
ΤΟΥΛΟΥΖΗ ΓΑΛΛΙΑ
Αλεξάντρ Παρά-Μπρουγκιέρ, ανέλαβα δικηγόρος της υπόθεσης το 2010.
Όταν η μητέρα της Καλίνκα Μπαμπέρσκι
μου ζήτησε ν' ασκήσω πολιτική αγωγή.
Από την κηδεία είχε καταλάβει ότι ο κος Μπαμπέρσκι ήθελε
να την παρουσιάσει ως συνένοχο για τον θάνατο της κόρης τους .
Γιατί εκείνος θέλει να μάθει τι συνέβη κι εκείνη δέχεται την εκδοχή του Κρόμπαχ.
Η κα Γκονάν δεν γνωρίζει ιατρική, έχει παντρευτεί γιατρό.
Οπότε παίρνει ως δεδομένες τις εξηγήσεις του Κρόμπαχ.
Δεν υποψιάζεται εγκληματική πράξη.
Φυσικά.
Ο Αρχηγός της Αστυνομίας του έκανε πέντε ερωτήσεις στο τηλέφωνο.
Ο κος Κρόμπαχ τις σημείωσε και απάντησε γραπτώς από το σπίτι.
ΛΟΓΩ ΦΟΡΤΟΥ ΕΡΓΑΣΙΑΣ ΜΟΥ ΕΠΕΤΡΕΨΑΝ ΝΑ ΑΠΑΝΤΗΣΩ ΓΡΑΠΤΩΣ
Αυτό δεν είναι έρευνα.
Ο κος Κρόμπαχ δεν κλήθηκε ποτέ
για προφορική ανάκριση.
Γράφει "Προετοίμασα 250 mg Solu Decortin
για ν' αντιμετωπίσω το σοκ.
Προσπάθησα να κάνω ενέσεις και στην καρδιά".
Ήθελα περισσότερες λεπτομέρειες για το τι είχε συμβεί.
Οπότε ασκήσαμε έφεση
στο Εισαγγελικό Γραφείο του Μονάχου .
ΜΟΝΑΧΟ
ΔΡ ΒΟΛΦΓΚΑΝΓΚ ΑΪΖΕΝΜΕΝΓΚΕΡ ΙΑΤΡΟΔΙΚΑΣΤΗΣ
Ονομάζομαι Βόλφγκανγκ Άιζενμενγκερ.
Στο ινστιτούτο του Μονάχου,
λάβαμε ένα τμήμα του δέρματος
όπου έγινε η ένεση στο χέρι.
Και τοξικολογικά δεν βρήκαμε κάποιο δηλητήριο
που να αποτελεί αιτία θανάτου.
Τι πιστεύετε για τις ενέσεις
που έκανε ο Κρόμπαχ στην Καλίνκα για ανάνηψη.
ΕΝΕΣΗ 250 MG
Ναι, για γιατρός, θα έλεγα, είναι περίεργο
να κάνεις τέτοιους ισχυρισμούς.
Ο δρ Κρόμπαχ είπε στην ακρόασή του
ότι βρήκε το κορίτσι
σε νεκρική ακαμψία στο κρεβάτι.
Όταν έχει επέλθει η νεκρική ακαμψία,
είναι εντελώς ανούσιο να προσπαθήσεις ανάνηψη.
Κάτι δεν πάει καλά, αυτός ο άνθρωπος δεν λέει την αλήθεια.
Αλλά σχετικά με την αιτία θανάτου του κοριτσιού,
αυτό δεν μας βοήθησε πολύ.
Δεν ήταν αρκετό να αποδείξει δολοφονία,
πόσο μάλλον από πρόθεση.
Ήταν θέμα αξιοπιστίας
και δικαστικής εκτίμησης.
Ονομάζομαι Πατρίσια Ζολί, είμαι δημοσιογράφος.
Πριν τον θάνατο της Καλίνκα,
στη νεοσύστατη οικογένεια Κρόμπαχ
όλα βαίνουν καλώς.
Η Καλίνκα Μπαμπέρσκι κι ο αδερφός της, ο Νικολά .
Ο γιος και η κόρη του Κρόμπαχ, ο Μπόρις και η Ντιάνα.
Η γυναίκα του Κρόμπαχ πέθανε στα 24 της.
Η μητέρα της Καλίνκα δεν μιλάει γερμανικά,
εμπιστεύεται βαθιά τον Ντίτερ Κρόμπαχ .
Είναι πεπεισμένη ότι δεν έχει κάνει κάτι.
Λέει πως είναι καλός πατέρας
και ότι ποτέ δεν υπήρξε ανάρμοστος
προς την κόρη της.
Ο Ντίτερ Κρόμπαχ είναι ευγενικός, χαμογελαστός,
γεμάτος ζωή.
Και η γερμανική δικαιοσύνη δεν ασχολείται με την υπόθεση.
Ο όμορφος γιατρός με τη λευκή ρόμπα.
Λίγοι θα διαφωνούσαν με έναν γιατρό.
Ο κος Μπαμπέρσκι είναι ορκωτός λογιστής,
είναι πολύ σοβαρός άντρας, αρκετά αυστηρός.
Έχει προδοθεί, η γυναίκα του τον εγκατέλειψε.
Πήρε διαζύγιο από τον κύριο Μπαμπέρσκι.
ΔΙΑΖΥΓΙΟ
Ο Αντρέ Μπαμπέρσκι βλέπει εις βάθος τα πράγματα.
Όλα γίνονται εμμονή.
Τα πράγματα πρέπει να γίνονται σωστά, τακτοποιημένα.
Αυτή η συνέπεια και η επιμονή σε σημείο εμμονής.
Ιούνιος 1983,
γράφω στον εισαγγελέα
για να ρωτήσω ποια ήταν τα επόμενα βήματα της έρευνας.
Και απάντησε
ότι η Καλίνκα είχε πεθάνει από φυσικά αίτια
κι ότι δεν ήταν αναγκαία περαιτέρω έρευνα .
Δηλαδή, προχωράμε, δεν υπάρχει τίποτε άλλο εδώ.
Το πήρα πολύ βαριά.
Έγραψα ένα φυλλάδιο.
Έκανα 5.000 αντίτυπα.
ΠΕΣΜΠΟΥΣΚ
Και πήγα στο Λιντάου.
Είχα σκοπό να το δημοσιοποιήσω.
Ήταν το φεστιβάλ μπίρας.
Οι δρόμοι ήταν γεμάτοι κόσμο.
30.000 με 50.000 άνθρωποι.
Κι έτσι, μοίρασα τα φυλλάδια.
Θα σας διαβάσω κάποια κομμάτια.
"Πρέπει να μάθετε ότι ένας εγκληματίας ζει στο Λιντάου.
Είναι ο γιατρός Κρόμπαχ.
Σκότωσε την υπέροχη κόρη μου Καλίνκα.
Επίσης, τα στοιχεία στην ιατρική αναφορά
που υπονοούν σεξουαλική πράξη,
αγνοήθηκαν, γιατί;
Ζητώ λοιπόν, δημόσια, να αποδοθεί δικαιοσύνη".
Πήγα στις καφετέριες, στα μαγαζιά
σε όλους όσοι ήταν παρόντες.
Και η Ντιάνα, η κόρη του Κρόμπαχ,
ήρθε με αστυνομικούς
να με συλλάβουν.
Έτσι, με συνέλαβαν, ήμουν υπό κράτηση.
Με ανέκριναν και στο τέλος με άφησαν.
Ήμουν πεπεισμένος ότι ο Κρόμπαχ είχε σκοτώσει την Καλίνκα.
Και σίγουρα δεν θα εγκατέλειπα.
Από την αρχή,
ήταν παρών στη νεκροτομή,
που είναι πολύ περίεργο!
Ονομάζομαι Ιβ Λεβανό, είμαι δικηγόρος στο Παρίσι.
Ο Ντίτερ Κρόμπαχ χρειάζεται Γάλλο γερμανόφωνο δικηγόρο.
Για τον κύριο Κρόμπαχ, ο κος Μπαμπέρσκι είναι τρελός.
Μόνο τρελό μπορούμε να τον πούμε.
Ο κος Κρόμπαχ δεν συμμετείχε στη νεκροτομή.
Πήγε για ν' αναγνωρίσει τη σορό της Καλίνκα.
Κι έπειτα έφυγε από το δωμάτιο.
Ο ιατροδικαστής είπε
"Όπως φαντάζεστε, ελέγξαμε
για ίχνη βιασμού.
Δεν βρήκαμε κανένα".
Παρατήρησαν έναν τραυματισμό στο άνω χείλος.
Ακριβώς. Επόμενο είναι
από εκείνους που καθαρίζουν και ντύνουν το σώμα.
Προκαλούνται κάποιες φθορές έτσι.
Τον Ιούλιο είχε πολλή ζέστη, το σώμα ήταν πολύ ευαίσθητο.
Σε κατάσταση έντονης αποσύνθεσης.
Αυτό είναι.
Οι δύο ιατροδικαστές
πήραν συνολικό δείγμα από τα γεννητικά όργανα της Καλίνκα.
Η ανωμαλία είναι ότι,
στη συνέχεια…
δεν γνωρίζουμε…
δεν αναφέρεται πουθενά στη νεκροτομή τι έκαναν με αυτό.
Δεν έχω απάντηση.
Αλλά, και πάλι, αν πούμε
"Ο κος Κρόμπαχ εξαφάνισε αυτά τα στοιχεία",
πρέπει να πούμε
"Ο κος Κρόμπαχ έχει 1, 2, 3, 4, 5 συνεργούς".
Το Λιντάου είναι μια μικρή υγιής πόλη.
Μια πολύ όμορφη πόλη.
Με πάρα πολλούς τουρίστες.
Ο Κρόμπαχ;
Ήταν καλός γιατρός,
ήταν πάντα κλεισμένος.
Ήμουν ασθενής του.
Δεν είχα λόγο να φύγω.
Δεν ήξερα γιατί είχε πεθάνει το κορίτσι.
Δεν ήξερα το γιατί.
Κι ήταν καλός γιατρός.
Έκανε καλές διαγνώσεις.
Ήταν αστείος. Δεν μπορώ να πω κάτι αρνητικό.
Και η μητέρα ήταν ήρεμη, αληθινά ευγενική.
Ένα πραγματικά καλό άτομο, θα έλεγα.
Χάνει τη φυσική παρουσία του παιδιού της.
Και μαθαίνει ότι ο κος Μπαμπέρσκι
υποπτεύεται ότι ο άντρας της,
τον οποίο εκείνη δεν υποπτεύεται,
είναι ο δολοφόνος της κόρης της
και η ίδια συνεργός.
Το σκέφτηκα και το έγραψα.
Ή συμμετείχε στις πράξεις
που οδήγησαν στον θάνατο της Καλίνκα,
ή δεν έψαξε ποτέ, δεν αναρωτήθηκε
πώς πέθανε η Καλίνκα.
Ή το τι συνέβη.
-Το διαζύγιό τους ήταν κατ' αντιδικία; -Ναι.
Ναι, είναι κατ' αντιδικία.
Και γι' αυτό, ό,τι παραθέτει ο κος Μπαμπέρσκι
απλά θα απορριφθεί.
Γνώρισα την Ντανιέλ σε μια κρεπερί στην Καζαμπλάνκα.
Ήταν το '65, ήταν βαριά 20 χρονών.
Η Ντάνι ήταν όμορφο κορίτσι, ψηλή, ξανθιά, ευχάριστη.
Παντρευτήκαμε έναν χρόνο μετά.
Ενάμιση χρόνο μετά γεννήθηκε η Καλίνκα.
Όταν γεννήθηκε ο Νικολά, έγινε η μεγάλη αδερφή.
Η ρωγμή δημιουργείται
ας πούμε, αρχές του 1974.
Υπήρχαν γερμανικοί δίσκοι.
Βιβλία εκμάθησης γερμανικών.
Κάτι ξεκίνησα να υποπτεύομαι.
Εγώ έκανα τη σύνδεση ανάμεσα
σε αυτά και τον δρα Κρόμπαχ.
Που ήταν γείτονας, τρία σπίτια πιο δίπλα.
Μου είπε ευθέως ότι ήταν εραστές, κι έτσι
αποφασίσαμε τότε
να επιστρέψουμε στη Γαλλία.
Πίστευα ότι ξεκινούσαμε από την αρχή.
Για μένα η ζωή επανήλθε στα φυσιολογικά, μέχρι που έναν χρόνο μετά,
υποτίθεται πως βρίσκει δουλειά στη Νίκαια.
Στην πραγματικότητα ο Κρόμπαχ είχε…
Είχε έρθει στην Τουλούζη.
Την ακολούθησα και τότε
κατάλαβα
ότι μέσα στην εβδομάδα, αντί να πηγαίνει στη Νίκαια,
ζούσε μαζί του σ' ένα διαμέρισμα.
Εγώ έκανα αίτηση για διαζύγιο.
Υπάρχει κατά κάποιον τρόπο μια μορφή
επιθυμίας για εκδίκηση, για ό,τι είχε συμβεί στο παρελθόν.
Εκδίκηση απέναντι στον Κρόμπαχ
και εκδίκηση απέναντί της.
Αυτό την έκανε να παρανοεί με ό,τι έλεγε ο κος Μπαμπέρσκι.
Ονομάζομαι Φιλίπ Μοτά.
Είμαι δημοσιογράφος στην Τουλούζη εδώ και 30 χρόνια .
Γνώρισα τον Αντρέ Μπαμπέρσκι το 1985.
Πήγα εκεί, με το ερώτημα
τι θα βγει από αυτήν την ιστορία.
Είναι καλή ή όχι;
Και το πρώτο που μου έκανε εντύπωση ήταν
ότι είχε μια στοίβα με αρχεία.
Ό,τι είχε συμβεί, τις σκέψεις του…
Με ό,τι έχω περάσει
δεν εμπιστεύομαι κανέναν.
Μη μου ζητήσεις να σε εμπιστευτώ.
ΝΤΑΝΙ ΝΑ ΕΛΑΦΡΥΝΕΙ ΤΗ ΣΥΝΕΙΔΗΣΗ ΤΗΣ
ΔΟΛΟΦΟΝΙΑ
Καταγράφω τα πάντα.
Πρέπει να πούμε
πως έχει ταλέντο στο να τα περιπλέκει.
Έχουν περάσει τρία χρόνια,
και μου ζητάει να ενδιαφερθώ για τον σκοπό του.
Κι εκδώσαμε ένα άρθρο.
Νομίζω ότι ήταν το πρώτο που γράφτηκε γι' αυτήν την ιστορία.
Δεν είναι και τόσο καλογραμμένο, αλλά είναι δύο σελίδες.
Κι ήμασταν προσεκτικοί, το ονομάσαμε Μια Παράξενη Ιστορία .
ΜΙΑ ΠΑΡΑΞΕΝΗ ΙΣΤΟΡΙΑ
Πήρα συνέντευξη κι από τη μητέρα.
Λέει πως έχει κουραστεί απ' όλα αυτά.
Γιατί, απ' ό,τι καταλαβαίνω,
ζει στην Τουλούζη. Έχει, δηλαδή, αφήσει τον δρα Κρόμπαχ εκείνη την εποχή.
Τον έχει αφήσει γιατί είναι άπιστος.
Κι ύστερα καταλήγουν σε διαζύγιο.
"Χρειαζόμουν υποστήριξη μετά τον θάνατο της κόρης μου.
Φεύγω".
Αλλά…
παραμένει για άλλα πέντε χρόνια
πολύ κοντά του.
Είναι πεπεισμένη ότι δεν έχει κάνει τίποτα.
ΕΙΝΑΙ Ο ΔΡ ΚΡΟΜΠΑΧ ΘΥΜΑ;
Πήρα συνέντευξη και από τον δρα Κρόμπαχ.
"Ο Αντρέ Μπαμπέρσκι με κατηγορεί
από την πρώτη μέρα. Κι όλα αυτά επειδή είναι τρελός".
Αραδιάζει όλα αυτά.
"Γράψτε ό,τι θέλετε, δεν με νοιάζει".
Έτσι είναι. Έτσι μου απαντούσε.
Έχουμε κάποιον που λέει
"Ο δρ Κρόμπαχ είναι δολοφόνος".
Έχουμε τον δρα Κρόμπαχ που λέει
"Ο Αντρέ Μπαμπέρσκι είναι τρελός".
Κι έχουμε κι έναν τρίτο που λέει "Δεν έχω τίποτα να πω".
Οπότε,
δεν έχουμε αρκετά για να ξέρουμε ποιος λέει αλήθεια.
ΜΙΑ ΠΑΡΑΞΕΝΗ ΙΣΤΟΡΙΑ
Εκείνη την εποχή, ήταν το 1985.
Έμαθα πως η επιτροπή είχε ζητήσει στους εισαγγελείς
να εξετάσουν το ενδεχόμενο περαιτέρω έρευνας.
Συγκεκριμένα, την εκταφή της σορού της Καλίνκα.
ΝΕΚΡΟΤΟΜΗ, ΚΑΤΟΠΙΝ ΕΚΤΑΦΗΣ
Οι γιατροί που είχαν κάνει τη νεκροτομή, είχαν πει ότι επέστρεψαν όλα τα όργανα
στο σώμα της Καλίνκα.
ΔΕΙΓΜΑ ΓΕΝΝΗΤΙΚΩΝ ΟΡΓΑΝΩΝ
Όμως, τα όργανα δεν είχαν επιστραφεί στη σορό.
ΧΩΡΙΣ ΕΝΑΠΟΜΕΙΝΑΝΤΑ ΜΕΡΗ
Αυτή η εκταφή ήταν, για μένα,
η επιβεβαίωση ότι είχαν αφαιρεθεί στοιχεία.
Από ποιον;
Νομίζω ότι ποτέ δεν θα μπορέσουμε να το απαντήσουμε αυτό.
Όμως, οι γερμανικές αρχές έκλεισαν πάλι την υπόθεση.
Η Καλίνκα
τεμαχίστηκε
σαν γουρούνι στο σφαγείο.
Κι όμως κανείς δεν ήθελε να μάθει
πώς και γιατί πέθανε.
Κάποιος μου είπε πως, αφού η Καλίνκα ήταν Γαλλίδα πολίτης,
η γαλλική δικαιοσύνη θα μπορούσε να έχει δικαιοδοσία.
Έτσι ξεκίνησα να έχω νέες ελπίδες.
Σκέφτηκα, υπάρχει γαλλική δικαιοσύνη.
Πήρα έναν δικηγόρο στο Παρίσι τον Ιανουάριο του 1986 .
Τον δικηγόρο Φρανσουά Ζιμπό.
Είμαι δικηγόρος.
Ορκίστηκα το '56.
Ο κος Μπαμπέρσκι έφερε την αναφορά της νεκροτομής.
Την εκταφή της Καλίνκα.
Τα όργανα, όντως, είχαν αφαιρεθεί, δεν ήταν στο φέρετρο.
Αυτό ήταν ένα από τα μυστήρια.
Αλλά είναι σημαντικό διότι ο δρ Κρόμπαχ
δεν μπορούσε να κατηγορηθεί για βιασμό ή απόπειρα βιασμού.
Από τη στιγμή που τα γεννητικά όργανα είχαν εξαφανιστεί.
Έλλειψη αποδεικτικών στοιχείων.
Για μένα, πρόκειται για αρνησιδικία.
Και δεν μπορώ να το δεχτώ.
Ο κος Κρόμπαχ πήρε δικηγόρο στη Γαλλία.
Και όντως,
ο κος Κρόμπαχ αρνήθηκε να έρθει στη Γαλλία.
Τον ρωτήσαμε, τον καλέσαμε.
Πάντοτε αρνιόταν.
Είχε πάντα αρνητική στάση.
Δεν ξέρουμε γιατί πέθανε η Καλίνκα Μπαμπέρσκι.
Μέχρι στιγμής,
τα τεκμήρια αθωότητας είναι τόσο πειστικά
όσο και τα τεκμήρια ενοχής.
ΣΒΕΝΙΑ ΜΑΟΥΕΡ ΓΚΙΟΥΝΤΕΡ ΠΑΛΙΑ ΚΑΤΟΙΚΟΣ ΛΙΝΤΑΟΥ
Ο κύριος Μπαμπέρσκι;
Ήξερε ότι κάτι δεν πήγαινε καλά και είχε δίκιο.
Μεγάλο δίκιο.
Πότε γνωρίσατε τον κύριο Κρόμπαχ για πρώτη φορά;
Στις αρχές του '80.
Η μητέρα μου ήταν τακτική ασθενής του.
Ως παιδιά, μας έπαιρνε μαζί της στο ιατρείο.
Πρώτα, ήταν ενέσεις ασβεστίου.
Πάντα ξάπλωνες, γιατί σε ζάλιζαν.
Αλλά δεν έκανα ερωτήσεις, ήμουν μόνο 15 χρονών.
Έπειτα ξεκινήσαμε τις ενέσεις σιδήρου.
Οι γονείς μου χώρισαν στις αρχές του 1985.
Υπήρχε πολλή ενδοοικογενειακή βία.
Ο κος Κρόμπαχ ήταν συχνά εκεί ως γιατρός
να δει τον πατέρα μου, να τον ηρεμήσει.
Κι ύστερα ο πατέρας μου έφυγε
και ο Κρόμπαχ άρχισε να μας καλεί για ιππασία.
Κι έπειτα είχε την ιδέα
να πάμε μέχρι και διακοπές ιππασίας στο Καμάργκε.
Να μείνουμε εκεί το σαββατοκύριακο, Παρασκευή με Δευτέρα.
Οδηγούσαμε προς Νίκαια
όταν τραβήχτηκε αυτή η φωτογραφία.
Θυμάμαι ότι έκλεινε τα 50 τότε.
Κι όλα ξεκίνησαν με ένα
"Έλα, δώσε μου ένα φιλάκι".
Αλλά το βλέπαμε σαν πατρική αγάπη.
Αυτή ήταν η πρώτη φορά που ξεπέρασε τα όρια;
Ναι. Σίγουρα.
Φτάσαμε αργά και είχαμε ένα δωμάτιο
με ένα φαρδύ διπλό κρεβάτι και ένα μονό.
Το μονό κρεβάτι ήταν ένα ράντζο.
Και ξεκίνησε λέγοντας
ότι σίγουρα θα κοιμηθεί στο μεγάλο
και ότι θα διαλέγαμε ποια θα κοιμόταν δίπλα του.
Η αδερφή μου με παρακάλεσε
να κοιμηθεί στο μικρό κρεβάτι
κι εγώ στο μεγάλο.
Είχε φέρει μαζί την ιατρική του τσάντα.
Είχαμε ανεπάρκεια σιδήρου κι έπρεπε να την αντιμετωπίζουμε τακτικά.
Κάποια στιγμή με πήρε ο ύπνος
και τότε συνέβη η σεξουαλική επίθεση.
Ήμουν σε σοκ, είχα παραλύσει.
Δέκα φορές σοκ.
Απλώς το άφησα να συμβεί.
Δεν τόλμησα να κινηθώ ή να πω τίποτα.
Έκανα τη νεκρή και θυμάμαι να με κουνάει
γιατί νόμιζε πως είχα πεθάνει.
Φοβήθηκε γιατί έκανα τη νεκρή.
Δεν μπορούσα να πιστέψω ότι ήταν αλήθεια.
Γι' αυτό δεν είπα τίποτα, ενώ θα έπρεπε να είχα πάει στην αστυνομία,
όμως όχι.
Ο Κρόμπαχ είχε ένα είδος εξουσίας στο Λιντάου.
Ένας γιατρός!
Η λατρεία προς τους γιατρούς είναι υπερβολική στη Γερμανία.
"Να έκανε κάτι τέτοιο ένας γιατρός; Αποκλείεται!
Δεν κάνουν τέτοια! Ψέματα είναι".
Κανείς δεν ήξερε ότι ήταν ένας σεξουαλικά διεστραμμένος ναρκισσιστής.
Ειδικά για τα νέα κορίτσια.
Όντας γιατρός, ποιος να φανταστεί
ότι ένα τέτοιο άτομο θα διέπραττε τέτοιο έγκλημα;
Για μένα, ήταν προφανές.
Οπότε λέω
πως εκμεταλλεύτηκε το γεγονός ότι η Καλίνκα
κοιμόταν μόνη της στο ισόγειο.
Ο Κρόμπαχ κατέβηκε
και βίασε την Καλίνκα.
Τη βίασε, αλλά η Ντανιέλ, οι γερμανικές αρχές
δεν τον θεώρησαν υπεύθυνο για τίποτα.
Κατηγορήθηκε άδικα.
Κι ήμουν εγώ αυτός
που επινόησε τα πάντα εναντίον του.
Στη Γαλλία
οι διαδικασίες τράβηξαν πολύ καιρό.
Αρκετά χρόνια.
Αλλά το 1988
τρεις Γάλλοι καθηγητές Ιατρικής,
επιβεβαίωσαν
ότι ο θάνατος προήλθε μετά από σοκ,
το οποίο προκλήθηκε από ιατρική πράξη του κυρίου Κρόμπαχ
και οδήγησε στην αναρρόφηση.
Και στον θάνατο της Καλίνκα από ασφυξία.
Η απόφαση του Τμήματος Προδικασίας
παρέπεμψε τον κύριο Κρόμπαχ σε δίκη
για ανθρωποκτονία.
Στις 9 Μαΐου του 1995,
το δικαστήριο ανακοίνωσε την απόφασή του.
Ο κος Κρόμπαχ προφανώς δεν ήταν εκεί.
Καταδικάστηκε σε 15 χρόνια φυλάκιση.
Όμως, μόνο για επιδιωκόμενη σωματική βία
που οδήγησε σε θάνατο χωρίς πρόθεση.
Με την καταδίκη βγήκε ένταλμα σύλληψης.
Φυσικά.
Και έτσι,
όταν κάποιος είναι αθώος
και δεν υπάρχει τίποτα να του προσάψουν
υπερασπίζεται τον εαυτό του.
Έδειχνε ότι ήταν ένοχος.
Εκεί, λοιπόν, είπα "Ωραία, τελείωσε. Τελείωσαν όλα".
Περίμενα τον Γενικό Εισαγγελέα,
να συλλάβει τον κύριο Κρόμπαχ.
Και
να τον φέρει στη Γαλλία.
Έμαθα, όμως, στα τέλη του Δεκέμβρη του '95
ότι το Υπουργείο Δικαιοσύνης
είχε γράψει "Παρακαλείσθε να μην εκτελέσετε
την καταδίκη του κυρίου Κρόμπαχ".
Υπήρχε ένα πολιτικό εμπόδιο
υπέρ του Κρόμπαχ κι ενάντια σε μια Γαλλίδα πολίτη
που ήταν θύμα ενός Γερμανού.
Η Γερμανία έλεγε πως δικάστηκε στο Μόναχο,
οπότε δεν τον εκδίδουν.
Οι νομικές διαδικασίες με έκαναν να υποφέρω τρομερά.
Ένιωθα πως δεν μπορούσα να εμπιστευτώ κανέναν πλέον.
Το ένταλμα σύλληψης δεν εκτελέσθηκε,
επειδή ο κος Κρόμπαχ είναι αθώος στη χώρα του.
Αυτό είναι όλο.
Είναι τον Μάρτιο του 1997 όταν μία δημοσιογράφος
μιας εφημερίδας του Λιντάου με κάλεσε
να μου πει ότι ο κος Κρόμπαχ είχε βιάσει στο ιατρείο του
μια ασθενή κάτω των 16 ετών.
Βλέπετε, δεν είχα άδικο.
Όντως ο κύριος Κρόμπαχ είναι σεξουαλικά διεστραμμένος.
Είμαι η Μπάρμπαρα Φέλκελ,
δουλεύω για τον γερμανικό τηλεοπτικό σταθμό ZDF.
Πριν 30 χρόνια δεν έπαιρναν στα σοβαρά τις γυναίκες.
Είστε υπέρ του να καταστεί παράνομος ο βιασμός μέσα στον γάμο;
Όχι!
Αν πήγαιναν να καταγγείλουν στην αστυνομία
ένα σεξουαλικό αδίκημα ή ότι έχουν κακοποιηθεί σεξουαλικά
τις περιγελούσαν.
Το 1997 υπήρχε μια τεράστια πολιτική συζήτηση στη βουλή,
ο νόμος περί σεξουαλικών αδικημάτων έπρεπε ν' αλλάξει.
Στο τρένο διάβασα ένα μικρό άρθρο στην εφημερίδα.
Υπήρχε ένας γιατρός, ο δρ Ντίτερ Κρόμπαχ,
που είχε κακοποιήσει ένα 16χρονο κορίτσι στο ιατρείο του.
Κι ήταν ελεύθερος με περιοριστικούς όρους για δύο χρόνια.
Ο σεξουαλικός παραβάτης παραμένει ελεύθερος.
Άρχισα να ερευνώ την υπόθεση.
Υπήρξε μεγάλη κατακραυγή στο Λιντάου, στη λίμνη Κονστάνς.
Ο δρ Κρόμπαχ μπορούσε να είχε καταδικαστεί για δέκα χρόνια.
Κανείς δεν καταλάβαινε την ήπια ποινή.
Μαζεύτηκαν πάνω από 2.200 υπογραφές,
για να κρατηθεί ο γιατρός μακριά από τους ασθενείς, μια και καλή.
Υπήρχε, επίσης, πολύ μεγάλη προετοιμασία
μέχρι να μου επιτραπεί να πάρω συνέντευξη από τον Κρόμπαχ.
Συνέντευξη από τον σεξουαλικό παραβάτη στην κάμερα.
Παραμένει η μοναδική συνέντευξη που ο δρ Κρόμπαχ
έδωσε για τα εγκλήματά του.
Οι δικηγόροι του τον απέτρεψαν από περαιτέρω συνεντεύξεις.
Μόνο ελεγμένες ερωτήσεις μπορούσαν να τεθούν, παρουσία δικηγόρου.
Περιμέναμε έναν μετανοημένο σεξουαλικό παραβάτη.
Αλλά αυτό δεν ίσχυε για τον Ντίτερ Κρόμπαχ.
Φλέρταρε με την κάμερα,
έκανε και πέσιμο.
Ναι, μου είπε
"Χαίρομαι που σε γνωρίζω,
αν δεν ήσουν ξανθιά,
δεν θα σου είχα δώσει συνέντευξη".
Δεν είδαμε κανένα σημάδι μετανοημένου παραβάτη,
με συναίσθηση πως έκανε κάτι κακό.
Πιστέψατε πως το έκανε οικειοθελώς;
Δεν είπε ναι, αλλά δεν είπε κι όχι.
Όταν τη φίλησα, με φίλησε πίσω.
Αρχικά, απλώς τη φιλούσα και της είπα "Θες να προχωρήσουμε;"
Και απλώς χαμογέλασε.
Μιλούσαμε για την κακοποίηση ενός 16χρονου κοριτσιού.
Και περιγελούσε το θύμα.
Και δεν πίστευε ότι ήταν κακό.
Για μένα ήταν πολύ ενδιαφέρον,
μιλάω και λίγα ρώσικα,
οπότε της είπα "Σ' αγαπώ" στα ρώσικα κατά την πράξη.
Και θέλω να πω, δεν ήταν εκστασιασμένη,
αλλά είχα την εντύπωση ότι συμφωνούσε σε αυτό.
Του είπα "Μα τη ναρκώσατε!
Δεν μπορούσε καθόλου να αντισταθεί".
Όπως έλεγαν και στην αρχαία Ρώμη "Όσοι σωπαίνουν φαίνεται να συμφωνούν".
Πάντα με επηρεάζει το πώς περιγελούσε το θύμα μπροστά στην κάμερα.
Την είχε αναισθητοποιήσει για να την κακοποιήσει,
κι ακόμη δικαιολογούσε την πράξη του.
Λίγο πριν κλείσει η συνέντευξη, τον ρώτησα για την Καλίνκα.
Κι είπε πως ήταν ατύχημα
και καθώς δεν θα πήγαινε ποτέ στη Γαλλία,
δεν θα έμπαινε ποτέ φυλακή.
Εκεί έληξε η συνέντευξη.
Όταν προβλήθηκε στην τηλεόραση, η υπόθεση έγινε γνωστή
σε εθνικό και παγκόσμιο επίπεδο, πέρασε τα σύνορα.
Μπορώ να σας μιλήσω για λίγο;
Όχι.
-Μια μικρή συνέντευξη. -Όχι, δεν γίνεται, ευχαριστώ.
Κατά τη γνώμη μου, η υπόθεση της Καλίνκα εδώ στη Γερμανία έκλεισε πολύ νωρίς.
Πολλά στοιχεία καταδείκνυαν σεξουαλικό αδίκημα.
Καταδικάστηκε μόνο σε δύο χρόνια με αναστολή.
Και του απαγορεύτηκε να ασκεί την ιατρική.
Δεν του επέτρεψαν ποτέ ξανά
να εργαστεί σε κλινική, σε νοσοκομείο,
σε ιατρείο ή κάτι άλλο.
Πότε ξεκινήσατε να ακολουθείτε τον Κρόμπαχ;
Αμέσως μετά
τη δίκη του 1997.
Ποιος ήταν ο σκοπός σας όταν ξεκινήσατε;
Αυτό που ήθελα
ήταν δικαιοσύνη για την Καλίνκα απέναντι στον Κρόμπαχ.
Εκείνα τα χρόνια, πήγαινα εκεί
δύο, τρεις φορές, ακόμη και τέσσερις φορές τον χρόνο.
Προσέλαβα ντετέκτιβ
που μου είπε πως πίστευε ότι ο Κρόμπαχ έκανε αντικαταστάσεις.
Αυτές οι απουσίες του
διαρκούσαν μερικές ημέρες, μια βδομάδα ή δύο το περισσότερο.
Αναρωτιόμουν, λοιπόν, τι έκανε.
Ονομάζομαι Πέτρα Στέφαν. Έχω σπουδάσει βιβλιοθηκονόμος.
Επίσης κάνω πολλές ερωτήσεις, πολλές.
Είναι στη φύση μου.
Νομίζω ότι ήταν στις αρχές του 2006.
Η κλινική με κάλεσε.
Και μου είπε ότι είχαν έναν καινούργιο γιατρό.
Από περιέργεια, όπως πάντα,
ρώτησα
"Πώς ονομάζεται ο γιατρός;"
Και η επόμενη ερώτηση ήταν
"Από πού είναι;"
Μου είπε το άτομο στη γραμμή
"Το όνομα του ιατρού είναι δρ Ντίτερ Κρόμπαχ
και έρχεται από το Λιντάου, από τη λίμνη Κονστάνς".
Και σκέφτηκα απλώς
"Από το όμορφο Λιντάου…
Γιατί ένας γιατρός από το Λιντάου να μετακομίσει στο Ρέντενταλ;
Ας ψάξω τι γιατρός είναι ".
ΝΤΙΤΕΡ ΚΡΟΜΠΑΧ
Έμεινα έκθαμβη με τα όσα εμφανίστηκαν.
Ό,τι είχε κάνει αυτός ο γιατρός.
Όλα αυτά που είχε κάνει. Κακά πράγματα.
Διάβασα ότι η πρώτη του γυναίκα είχε πεθάνει μυστηριωδώς,
ίσως από κάποια ένεση.
Διάβασα ότι βίασε μια ασθενή.
Και διάβασα, κυρίως, για την Καλίνκα.
Και γνωρίζοντας όλα αυτά,
πήγα στο ραντεβού μου στο ιατρείο .
Το όλο πράγμα ήταν ύποπτο.
Είχα ένα σχέδιο.
Πρώτα, θα κοιτάξω αυτόν τον άντρα
και θα δω αν όντως είναι αυτός.
Φοβόμουν.
Με είχε πιάσει ρίγος, έτρεμα τόσο πολύ,
που το πρόσεξε και με ρώτησε
"Γιατί φοβάσαι τόσο;
Εμένα φοβάσαι;"
Κι είπα "Όχι, δεν σας φοβάμαι.
Είμαι νευρική για την εξέταση".
Κι αμέσως σκέφτηκα "Αυτός είναι".
Ενημέρωσα τρεις διαφορετικές αρχές.
Έγραψα στην εφημερίδα.
Έστειλα ηλεκτρονικό μήνυμα στον δήμαρχο
και στην ένωση εγγεγραμμένων ιατρών.
Έστειλα και στον κύριο Μπαμπέρσκι.
Και ήρθε σε επαφή μαζί μου.
Χάρη σε αυτήν την κυρία,
οι γερμανικές αρχές έμαθαν
ότι από τα τέλη του '97 άρχισε
αναπληρώσεις σε όλη τη Γερμανία.
Έδωσε ψεύτικα έγγραφα
σε διάφορες κλινικές και νοσοκομεία,
σε διάφορα ιατρεία όπου δούλευε.
Δεν πήρε ποτέ πίσω την άδεια ασκήσεως επαγγέλματος.
Έκανε όμως ένα αντίγραφό της έγκαιρα.
Και με αυτό το αντίγραφο πήγαινε σε όλη τη Γερμανία
ως αντικαταστάτης, όλα αυτά τα χρόνια.
Η δίωξη εγκλήματος του Κόμπουργκ
τον έπιασε λίγο πριν βγει από τη χώρα
με μια βαλίτσα γεμάτη λεφτά
και μια αντλία πέους.
Αν δεν θες να πάρεις Viagra,
τότε μπορείς να τη χρησιμοποιήσεις
για να ξυπνήσεις το πέος σου.
Ήταν μια δίκη
με πολύ μεγάλη κάλυψη από τα μέσα.
Καλίνκα, η κόρη του Μπαμπέρσκι,
που πέθανε στα 15 της χρόνια,
έπειτα από ένεση που της έκανε δρ Κρόμπαχ.
ΔΙΚΑΣΤΙΚΕΣ ΑΡΧΕΣ
Ο κύριος Μπαμπέρσκι ήταν πολύ ήρεμος,
πολύ συγκεκριμένος και πολύ χαρούμενος
που γίνονταν επιτέλους δίκη στη Γερμανία,
ενάντια στον Κρόμπαχ, ακόμη κι αν ήταν μόνο
για το ότι δεν είχε
τα σωστά χαρτιά.
Χωρίς άδεια, δεν μπορείς να εργαστείς.
Σκέφτηκα ότι ήταν πολύ επικίνδυνο.
Αν συνέβαινε κάτι ενώ γνώριζα τι είδος ανθρώπου είναι,
έπρεπε να το γνωστοποιήσω άμεσα.
Στην ακρόαση όπου παρευρέθηκα τον Ιούλιο του 2007
αποκαλύφθηκε
ότι ο κος Κρόμπαχ συνέχιζε τις σεξουαλικές επιθέσεις.
Δύο ήρθαν για κατάθεση στη δίκη.
Και αρκετές άλλες
αναφέρονται στη δικαστική απόφαση.
Ο κος Κρόμπαχ καταδικάστηκε σε 28 μήνες φυλάκιση.
Τουλάχιστον πήρε δύο χρόνια.
Τουλάχιστον.
Δεν θα έπρεπε να είχε συμβεί κάτι τέτοιο.
Κι ύστερα αφέθηκε νωρίτερα.
Ένιωσα απογοήτευση διότι
μπορεί να είχα κάποιο αποτέλεσμα, αλλά δεν είχα επιτύχει τον υπέρτατο σκοπό,
τη δικαίωση για τον θάνατο της Καλίνκα.
Είναι γελοίο να σκέφτεται ο κύριος Μπαμπέρσκι
ότι έκανα έρωτα μαζί της.
Ότι τη βιάσατε!
Δεν είχα ανάγκη, ήμουν παντρεμένος.
Ήμουν ευτυχισμένος με τη μητέρα της Καλίνκα.
Εξάλλου, έμεινε για ακόμη
πέντε χρόνια, νομίζω, πριν χωρίσουμε.
Όχι, όμως, λόγω αυτού,
αλλά επειδή την απάτησα
με μια άλλη γυναίκα, με μια φίλη της.
Συμβαίνουν αυτά.
ΣΑΪΝΤΕΓΚ ΓΕΡΜΑΝΙΑ
Ο κος Κρόμπαχ έμεινε στη φυλακή μέχρι τον Ιούνιο του 2008.
Επέστρεψε στο Σάιντεγκ.
Το Σάιντεγκ είναι πολύ κοντά στο Λιντάου.
Κι έτσι, ακολούθησα τον Κρόμπαχ.
Πήγα τρεις φορές στο Σάιντεγκ
τον Σεπτέμβρη και στις αρχές Οκτώβρη.
Εκεί βρήκα μια πινακίδα,
μπροστά από το σπίτι όπου ζούσε ο κος Κρόμπαχ
"Πωλείται".
Άρα είχε την ευκαιρία να ξεφύγει από τις αρχές.
Πανικοβλήθηκα λίγο και αναρωτήθηκα
"Πού θα πάει;"
Είχα φτάσει σε αδιέξοδο,
δεν μπορούσα να κάνω κάτι άλλο.
Δεν μπορούσα να κάνω τίποτα με αυτήν την ερήμην καταδίκη.
Πήρα μια απόφαση τον Σεπτέμβριο του 2009.
Κάτι έπρεπε να γίνει.
Μία λύση υπάρχει.
Αυτό είναι που μου δίνει κίνητρο
να τον απαγάγω.
Να απαγάγω τον κύριο Κρόμπαχ.
Να μεταφέρω, με τη θέλησή του ή χωρίς,
τον κύριο Κρόμπαχ στη Γαλλία.
Στο μυαλό μου, αν θέλετε,
η δικαιοσύνη έπρεπε να φτάσει ως το τέλος.
Έτσι,
μπορεί να εμπεριείχε ρίσκο,
αλλά τουλάχιστον ήταν κάτι χειροπιαστό.
Σκεφτόσασταν να τον δολοφονήσετε;
Όχι, ποτέ δεν σκέφτηκα να τον δολοφονήσω.
Η δικαιοσύνη δεν θα είχε αποδοθεί,
οπότε για όλους και για μένα
θα παρέμενε μια αμφιβολία.
Το Μπρέγκενζ στην Αυστρία είναι πολύ κοντά στο Σάιντεγκ και το Λιντάου.
ΣΑΪΝΤΕΓΚ / ΛΙΝΤΑΟΥ / ΜΠΡΕΓΚΕΝΖ
Έτσι, γνωστοποίησα σε όλα τα καφέ,
σε όλα τα εστιατόρια και τα ξενοδοχεία του Μπρέγκενζ,
ότι έψαχνα κάποιον να με βοηθήσει,
με τη μεταφορά του κύριου Κρόμπαχ
από τη Γερμανία στη Γαλλία.
Τους έδωσα έγγραφα γραμμένα στα γερμανικά.
Με τη φωτογραφία του γράφοντας Interpol.
Ήταν Παρασκευή
και η ρεσεψιόν κάλεσε στο δωμάτιό μου να μου πει
"Ένας άντρας σας ζητάει".
Κι έτσι γνώρισα τον Αντόν.
Ονομάζομαι Αντόν Κραζνίκι.
Γεννήθηκα στο Κόσοβο και μεγάλωσα στην Αυστρία.
Ως πατέρας,
με συναρπάζει η δύναμη αυτού του ανθρώπου.
Είναι ένας πολύ δυνατός πατέρας!
Είναι ενδιαφέρον, σε συγκινεί.
Συγκινείσαι όταν σκέφτεσαι, αν αυτό συνέβαινε σ' εσένα,
τι θα έκανες ως πατέρας;
Τι είσαι διατεθειμένος να κάνεις για το παιδί σου;
Τι θα έκανες;
Μια σύντομη δίκη.
Συμπαγή, μικρή, γρήγορη.
Τον πήρα με το αμάξι μου.
Φύγαμε για τη λίμνη Κονστάνς.
Προσφέρθηκα να τον βοηθήσω.
Μου είπε
"Αυτό που σου προτείνω το κάνω από ανθρωπιά.
Δεν θέλω χρήματα".
Ναι, μου είπε "Πόσα θέλεις;"
Τον κοίταξα και γέλασα.
Είπα "Χρήματα, όχι".
Έτσι είπα "Υπάρχουν έξοδα που θα προκύψουν".
Κι είπε "Εντάξει, μετά όμως".
Έτσι δεν είχα κάτι να ρισκάρω.
Έχετε πάει ποτέ φυλακή;
Ναι.
Αν σκεφτούμε τις συνέπειες,
τι μπορεί να συμβεί;
Δεν με ενδιαφέρει καθόλου.
Αν ήταν με τη μαφία,
θα μου είχε ζητήσει χρήματα προκαταβολικά.
Ναι, γνωρίζω μια ρώσικη συμμορία, γεωργιανή.
Έφερα δύο μαζί μου.
Ποια ήταν η τιμή;
Η τιμή ήταν 10.000 ευρώ το κεφάλι.
Μιλήσατε για το πώς θα γινόταν;
Όχι, καθόλου. Μου είπε
"Όσο λιγότερα ξέρεις, τόσο καλύτερα".
Έτσι του έδωσα την έγκρισή μου.
Ήταν μια πράξη πίστεως.
Αν δεν πιστεύεις σε τίποτα,
δεν πας πουθενά.
Επέστρεψα στην Τουλούζη.
Περίμενα. Τίποτα καινούργιο.
Πήρα το αμάξι της αδερφής μου.
Έχει αρκετό χώρο πίσω,
τα πίσω τζάμια φιμέ,
ιδανικό.
Το πλάνο ήταν, τον βλέπεις
τον παίρνεις, τον βάζεις στο αμάξι.
Τον φέρνεις στη Γαλλία. Κλασσικό, απλό.
Ο Κρόμπαχ δεν ήταν σπίτι.
Κατά τις εννιά το βράδυ,
βλέπω το αμάξι να μπαίνει στο γκαράζ.
Λέω "Ωραία, εδώ είναι".
Φως μέσα στο σπίτι.
Χτυπάω.
Απομακρύνομαι από την πόρτα.
Τρία, τέσσερα μέτρα μακριά.
Βγαίνει έξω.
"Καλησπέρα, είστε ο κύριος Κρόμπαχ;" Ρώτησα στα γερμανικά.
Είπε "Ναι, τι θα θέλατε;"
Οι δύο Ρώσοι ήρθαν από δεξιά κι αριστερά και επιτέθηκαν.
Άρχισε να φωνάζει
"Βοήθεια! Βοηθήστε με!"
Τον βάλαμε στο αμάξι, τον δέσαμε.
Αυτό κάναμε, λοιπόν.
Ήξερε τι συνέβαινε.
Έκλαιγε και ρωτούσε
"Με πηγαίνετε στη Γαλλία;
Θα με σκοτώσετε;"
Του είπα "Κανείς δεν θα σε σκοτώσει".
Μου λέει "Πήγαινέ με σπίτι
και θα σου δώσω 500.000 ευρώ".
Όχι, όχι, δεν σε πηγαίνουμε σπίτι και δεν θέλουμε χρήματα.
Εγώ οδηγούσα.
Οι δύο Ρώσοι κι ο Κρόμπαχ ήταν πίσω.
Άκουσα τον έναν Ρώσο να λέει
"Όχι, μην το κάνεις αυτό, μην το κάνεις".
Γυρίζω το κεφάλι και βλέπω
τον άλλο Ρώσο να βγάζει μαχαίρι.
Ως φαίνεται ήθελε να του κόψει τα γεννητικά όργανα.
Σταμάτησα το αμάξι.
Είπα στον τύπο "Βγες έξω!"
Είναι μεγάλο ρίσκο για μένα να οδηγήσω 300, 400 χιλιόμετρα
μ' έναν τύπο με μαχαίρι.
Μου λέει ο τύπος "Εντάξει, θέλω τα λεφτά μου".
"Ωραία, πάρε τα λεφτά σου. Αντίο!"
Για μένα ήταν σημαντικό να φέρουμε τον Κρόμπαχ
κάπου μέσα στη Γαλλία.
ΜΙΛΟΥΖ
Ξαφνικά βλέπω "Έξοδος Μιλούζ".
Ναι, τέλεια!
Είναι η πρώτη πόλη
με νομικές υπηρεσίες, αστυνομικό τμήμα.
Το δικαστήριο είναι ακριβώς δίπλα.
Μπροστά στο δικαστήριο
έχει μερικά περιπολικά.
Δεν μπορούσα να ξεφορτώσω εκεί.
Πήρα το πρώτο στενάκι.
Ο Κρόμπαχ έκλαιγε σιγανά.
"Βοήθεια, βοήθεια!"
Ανοίξαμε την πόρτα.
Τον άφησα εδώ.
Ήταν 3:20 το πρωί,
έλαβα ένα ανώνυμο τηλεφώνημα.
"Πάρε την αστυνομία
στη Μιλούζ
να τους πεις ότι ο Κρόμπαχ
είναι στο πεζοδρόμιο απέναντι από το τελωνείο".
Τηλεφώνησα, είπα την ιστορία μου.
Ο άνθρωπος νόμιζε πως ήμουν τρελός.
Καταζητείται για ανθρωποκτονία από πρόθεση.
Ανθρωποκτονία;
Εδώ και καιρό.
Στην οδό Τιγιέλ;
Ναι, στην οδό Τιγιέλ, κοντά στο τελωνείο.
-Υπάρχει ένταλμα σύλληψης ; -Ναι, λέει "Άτομο Επικίνδυνο" .
"Αυτό που σας λέω είναι πολύ σοβαρό.
Υπάρχει ευρωπαϊκό ένταλμα σύλληψης.
Ψάξτε το και θα δείτε".
Ο τύπος αυτός καταζητείται…
Κάτσε, είναι ένας τύπος φιμωμένος, με δεμένα χέρια και πόδια.
Είμαστε στην οδό Τιγιέλ.
Είναι δεμένος, περίμενε.
Είναι μ' έναν φιμωμένο.
Είμαστε στην οδό Τιγιέλ. Είναι φιμωμένος.
Δέκα λεπτά αργότερα, είπε
"Τον βρήκαμε,
αλλά τον έχεις χτυπήσει άσχημα".
Κι είπα "Δεν τον χτύπησα εγώ, γιατί είμαι στην Τουλούζη".
Κύριε;
Ναι;
Ονομάζεστε Ντίτερ;
Ναι.
Ονομάζεται Ντίτερ.
Λέει ότι τον απήγαγαν στη Γερμανία.
Έχει τις αισθήσεις του;
Προς το παρόν ναι, αλλά δεν είναι καλά.
Μου υποσχέθηκαν ότι θα μ' επιστρέψουν σπίτι.
Του υποσχέθηκαν ότι θα τον επιστρέψουν σπίτι.
Τι εθνικότητας είπατε πως ήταν, Ρώσοι;
Μιλούσαν ρώσικα.
-Μιλούσαν ρώσικα. -Ναι.
Φανταζόσασταν ότι θα σας συλλάβουν;
Όχι, καθόλου.
Γι' αυτό σας είπα ότι έμεινα έκπληκτος.
Έκλεισα ένα δωμάτιο στη Μιλούζ.
Έκλεισα μια πτήση.
Έφτασα στο ξενοδοχείο,
ήταν γύρω στις πέντε ή έξι το απόγευμα.
Η αστυνομία μου χτύπησε την πόρτα.
Ρώτησαν αν ήμουν ο κύριος Μπαμπέρσκι.
"Συλλαμβάνεστε".
Και με πήγαν στο αστυνομικό τμήμα.
Όπου ξεκίνησε η ανάκριση.
Όταν οδηγήθηκα από τους δύο αστυνομικούς
να παρουσιαστώ στον εισαγγελέα,
όπως είπα, με υποδέχτηκαν με τιμές
στην είσοδο του αστυνομικού τμήματος.
Σηκώθηκαν όλοι;
Βασικά, ήταν όλοι όρθιοι
και χειροκροτούσαν.
Και αυτό που μου έδωσε λίγη ελπίδα
ήταν ότι ο Κρόμπαχ ήταν ακόμη εκεί.
Δεν τον είχαν αφήσει.
Στην τελική, θα έλεγα
ότι βρισκόταν στο τέλος της δικαστικής του οδού.
Ο Μπαμπέρσκι, κατηγορούμενος για απαγωγή, αντιμετωπίζει φυλάκιση ως και δέκα έτη .
Ονομάζομαι Λορέν Ντε Κον,
είμαι δικηγόρος στην Τουλούζη.
Έμαθα για την απαγωγή του κυρίου Κρόμπαχ
όταν ενημερώθηκα ότι ο κύριος Μπαμπέρσκι
κρατείται στη Μιλούζ.
Τότε τρομοκρατήθηκα.
Έπρεπε να είχα σκεφτεί από πριν
τις συνέπειες
της υποκίνησης απαγωγής.
Τα μέσα ενημέρωσης αγαπούν τις εκφράσεις
τις υπερβολικές, τις θεατρικές,
την αποκάλυψη του σκανδάλου.
Τότε περάσαμε σε μία περίεργη κατάσταση
όπου ο κος Μπαμπέρσκι ήταν ενάγων
στη δίκη ενάντια στον κύριο Κρόμπαχ
και μελλοντικός κατηγορούμενος
στη δίκη εναντίον του.
Στις έντεκα το βράδυ,
ο Αντρέ Μπαμπέρσκι βγαίνει έξω ελεύθερος.
Όμως κατηγορείται για απαγωγή
και εγκληματική σύνδεση.
Έδωσα τη συγκατάθεσή μου
στις 9 Οκτωβρίου 2009,
ώστε ο Κρόμπαχ να μεταφερθεί στη Γαλλία.
Ονομάζομαι Φιλίπ Οαγιόν, είμαι δικηγόρος.
Και υπερασπίστηκα τον Ντίτερ Κρόμπαχ σε δύο ποινικά δικαστήρια.
Ο Ντίτερ Κρόμπαχ φυλακίστηκε.
Το πρόσωπό του ήταν πρησμένο, έμοιαζε με ωμό κρέας.
Φαντάζεστε σε τι απελπιστική κατάσταση βρισκόταν.
Είναι τραυματισμένος. Ισχυρίζεται ότι είναι αθώος.
Φωνάζει πως είναι αθώος, είναι οργισμένος.
Η απαγωγή ήταν εξαιρετικά βίαιη.
Κι ο κος Μπαμπέρσκι είπε "Δεν φταίω εγώ.
Ποτέ δεν τους είπα να τον χτυπήσουν ή να είναι βίαιοι".
Ο κος Μπαμπέρσκι, πιστεύω, είναι κάποιος
για τον οποίο ο σκοπός αγιάζει τα μέσα.
Ισχυριστήκαμε ότι ο Αντρέ Μπαμπέρσκι
έδρασε υπό ηθικό εξαναγκασμό.
Διότι γνώριζε ότι, αν συλλαμβανόταν ο Κρόμπαχ,
η δίκη θα ξεκινούσε.
Μια πραγματική αντιδικία.
Μια πραγματική διαδικασία απονομής δικαιοσύνης.
Ο ρόλος της δικαιοσύνης
δεν είναι ποτέ να πάρει εκδίκηση.
Έτσι ήταν από πάντα.
Η δικαιοσύνη δεν είναι εκδίκηση, είναι το αντίθετο.
Μετά την απαγωγή του Ντίτερ Κρόμπαχ,
συνάντησα την Ντιάνα Κρόμπαχ.
Η συνέντευξη δόθηκε μπροστά από το σπίτι του πατέρα της
από όπου απήχθη.
Και ήταν ακόμα πεπεισμένη για την αθωότητα του πατέρα της.
Είμαι 100% σίγουρη για την αθωότητα του πατέρα μου.
Μέσα στα χρόνια, όλα αυτά
είναι συναισθηματικό φορτίο για την οικογένεια.
Μπορείς να μας δείξεις πού συνέβη;
Ξέρω μόνο από την πλευρά του πατέρα μου.
Ξέρω ότι αυτό είναι το πάρκινγκ του, κι είπε ότι συνέβη
πριν μπει στο αμάξι.
Η αστυνομία βρήκε μια λίμνη αίματος εδώ.
Αρχικά, πίστευαν ότι δολοφονήθηκε.
Η Γερμανία ζήτησε την επιστροφή του;
Προφανώς.
Για την ακρίβεια, έμειναν έκπληκτοι που χρειάστηκε να το ζητήσουν.
Προφανώς, ήταν μια μεγάλη έκπληξη,
γι' αυτό παλεύαμε μήνες.
Αλλά δεν συνέβη έτσι.
ΠΑΡΙΣΙ ΓΑΛΛΙΑ
ΙΣΟΤΗΤΑ
Στο δικαστήριο του Παρισιού,
ο κος Κρόμπαχ εξακολουθεί να κατηγορείται στην ίδια βάση
με την ερήμην δίκη του το '95.
Για την πρόκληση του θανάτου της Καλίνκα.
Πολλά συναισθήματα στην έναρξη της δίκης του Ντίτερ Κρόμπαχ.
Σήμερα στο δικαστήριο του Παρισιού,
για πρώτη φορά συναντιούνται
ο κατηγορούμενος για τη δολοφονία της νεαρής Καλίνκα
και ο πατέρας του κοριτσιού, Αντρέ Μπαμπέρσκι.
Οι πρώτες μου σκέψεις και λόγια
είναι για την Καλίνκα.
Η ατμόσφαιρα της δίκης από τα μέσα ενημέρωσης είναι αυτή
όπου ο Γερμανός έχει ξεφύγει
τόσα χρόνια από τη δικαιοσύνη
και τελικά θα πληρώσει.
Αυτή είναι η ατμόσφαιρα.
Ο κος Κρόμπαχ δεν είναι σε καλή κατάσταση.
Χάρη στους φίλους του κύριου Μπαμπέρσκι.
Είναι μια σουρεαλιστική κατάσταση.
Κάποιος κάθεται στο εδώλιο
επειδή οι κατήγοροί του τον έφεραν στη Γαλλία
με τρομακτική βία.
Το κλίμα γερμανοφοβίας,
το κλίμα συνωμοσιολογίας
όπου η γερμανική δικαιοσύνη κατηγορείται
για την προστασία ενός άσημου γιατρού
στο Λιντάου δεν έχει καμία λογική.
Ποια είναι η αλήθεια;
Η αλήθεια είναι ότι ο πατέρας μου δεν έκανε τίποτα.
Δεν είναι ένοχος. Είναι πράξεις ενός τρελού, ενός μανιακού.
Ο δρ Κρόμπαχ,
ο καλός πατέρας στα παιδιά του.
Είναι, όμως, διπρόσωπος.
Είναι δρ Τζέκιλ και κύριος Χάιντ.
Ο κος Μπαμπέρσκι είναι μια ηθική δύναμη.
Δεν είναι τιμωρός, δεν είναι ο μασκοφόρος εκδικητής,
είναι μαχητικός.
Ένας μαχητής μοναχός.
Ο κος Μπαμπέρσκι είναι, όπως πάντα, αποφασισμένος.
Είναι ανακούφιση γι' αυτόν που επιτέλους απονέμεται δικαιοσύνη;
Είναι ανακούφιση γιατί είναι αυτό που πάντα επεδίωκε.
Να κριθεί ο Κρόμπαχ.
Η κυρία Γκονάν είναι πολύ ήρεμη, πολύ γλυκιά
και ζει με πόνο τα όσα έχουν συμβεί.
Η απαγωγή, η σύλληψη του Κρόμπαχ,
η προσοχή των μέσων.
Το τραύμα έχει ανοίξει
εξαιτίας αυτής της κατάστασης, όπου δεν πιστεύει
στην ενοχή του Ντίτερ Κρόμπαχ.
Νομίζω ότι ένιωθε θύμα αυτού που θεωρούσε μια μορφή
δικαστικής βίας και επίθεσης από τον κύριο Μπαμπέρσκι.
Δίκη Μπαμπέρσκι εναντίον Κρόμπαχ,
η εκδίκηση Μπαμπέρσκι κατά Κρόμπαχ.
Μου ζητήθηκε να παρακολουθήσω τις ακροάσεις,
ώστε να γράψω για τη δίκη.
Φανταστείτε ότι η αίθουσα κρατούσε την ανάσα της,
αλήθεια, όταν έφτασε ο Κρόμπαχ.
Πολύ γρήγορα
τον βλέπουμε να χάνει τον έλεγχο.
Γιατί όταν η ερώτηση τον συμφέρει,
την καταλαβαίνει αμέσως
και την απαντάει πολύ καλά.
Όταν, όμως, η ερώτηση τον ενοχλεί λίγο,
κάνει αυτήν τη χειρονομία.
ΝΤΙΤΕΡ ΚΡΟΜΠΑΧ
Και τότε, ένα συγκλονιστικό γεγονός.
Φτάνουμε στο τέλος της πέμπτης ή έκτης ημέρας.
Μαθαίνουμε ότι έπαθε καρδιακή προσβολή.
Κινδυνεύει η ζωή του, έχει καρδιακά προβλήματα.
Το επιβεβαίωσε ένας ειδικός.
Ο Ντίτερ Κρόμπαχ δεν μπορεί πλέον να παρίσταται.
Απέναντι στη δικαιοσύνη, ο Γερμανός καρδιολόγος
επικαλέστηκε ιατρικό πρόβλημα.
Ήταν μια απλή και ξεκάθαρη επινόηση.
Αρκετοί δημοσιογράφοι προσπάθησαν
να επικοινωνήσουν με τους δικηγόρους Λεβανό και Οαγιόν
πριν από τη δική.
Έλεγαν πάντα ότι η δίκη δεν θα πραγματοποιούνταν.
Όπως φαίνεται, έχουν δίκιο.
Περιέργως ένα ιατρικό πρόβλημα στην ειδικότητά του, την καρδιολογία.
ΕΞΙ ΜΗΝΕΣ ΑΡΓΟΤΕΡΑ
Η Καλίνκα, που θεωρείται ότι δολοφονήθηκε από τον πατριό της Κρόμπαχ.
Γιατί δεν ειδοποίησε την αστυνομία ώστε να προστατέψουν την περιοχή;
Ντανιέλ Γκονάν, η μητέρα της Καλίνκα.
Οι πρώην σύζυγοι δεν κοιτάζονται καν μεταξύ τους.
Σε τι κατάσταση βρίσκεστε;
Έχω
πολύ περισσότερη αυτοπεποίθηση
και ηρεμία από την προηγούμενη φορά.
Δηλαδή;
Δηλαδή
όλα έχουν γίνει
ώστε ο κος Κρόμπαχ να μην προκαλέσει άλλο καρδιακό επεισόδιο.
Προφανώς, πρέπει να τελειώσει.
Προφανώς και θέλει να αποδείξει την αθωότητά του.
Γιατί είναι αθώος.
Το να καταθέσω εναντίον του, για μένα,
ήταν πολύ δύσκολο, το να σταθώ μπροστά σε τόσο κόσμο
να περιγράψω το όλο πράγμα ξανά.
Γνώρισα πρώτη φορά τον Κρόμπαχ
το καλοκαίρι του '93.
Ήμουν 29 χρονών.
Ήταν μεγαλύτερος, κοντά στα 60.
Κάποιος μου είχε πει
"Είναι ευγενικός και πολύ καλός γιατρός".
Είπε ότι είχα έλλειψη σιδήρου
και ότι έπρεπε να μου κάνει μια ένεση σιδήρου.
Έκανα την ένεση μερικές φορές
και μέχρι εκεί ήταν όλα καλά.
Είχαμε οικονομικά προβλήματα με τον σύζυγό μου
και μου προσέφερε δουλειά στο ιατρείο του.
Έπρεπε να καθαρίζω, να σκουπίζω, να ξεσκονίζω.
Θα πήγαινα την ώρα του μεσημεριανού.
Ούτε προσωπικό ούτε ασθενείς.
Δεν το σκέφτηκα καθόλου εκείνη τη στιγμή.
Μέχρι που μια μέρα ήμουν στον διάδρομο
κι άκουσα κάποιες φωνές.
Φώναξα
"Είναι κανείς εδώ;"
Κι ήταν αυτός στο πίσω εργαστήριο.
Με ρώτησε
αν μπορούσε να μου κάνει την ένεση
ώστε να μην ερχόμουν αργότερα πάλι, στο ραντεβού μου.
Δεν σκέφτηκα τίποτα κι είπα "Ναι".
Ήταν εντελώς διαφορετική ένεση.
Θυμάμαι ότι κάπως παρέλυσα.
Θυμάμαι να θέλω να σηκωθώ
και απαλά με κάθισε πάλι πίσω
με τα δυο του δάχτυλα. Και τότε συνέβη.
Με βίασε, ναι.
-Μπορούμε να σταματήσουμε λίγο; -Φυσικά.
Εντάξει.
Δεν μπορούσα να σκεφτώ καθαρά και να πάω στην αστυνομία.
Ήμουν φοβισμένη και γεμάτη άγχος
και ντροπή.
Ο κος Κρόμπαχ ήταν πολύ πλούσιος και με μεγάλη επιρροή,
σκέφτηκα "Δεν έχω καμία ελπίδα".
Δεν μπόρεσα ποτέ να υπερασπιστώ τον Κρόμπαχ
γι' αυτές τις κατηγορίες.
Χωρίς αποδείξεις, δηλαδή.
Τις άλλες κατηγορίες.
Ο Κρόμπαχ ισχυρίστηκε ότι δεν με γνώριζε,
ότι δεν με είχε δει ποτέ ξανά.
Κι ότι ήμουν εκεί μόνο για να γίνω σημαντική.
Η δικαιοσύνη έχει κανόνες.
Και ο πρώτος κανόνας είναι να αποδείξεις τις κατηγορίες.
ΔΙΚΑΣΤΙΚΗ ΑΙΘΟΥΣΑ 3
Άκουσα ότι φοβόταν μήπως καταθέσω.
Και η αίθουσα δικαστηρίου ήταν γεμάτη.
Οι δύο δικηγόροι του ήταν σαν μαινόμενοι σκύλοι.
Οι αδελφές Μάουερ δεν πήγαν ποτέ σε δίκη. Ποτέ δεν μπόρεσα
να υπερασπιστώ τον κύριο Κρόμπαχ
ενάντια στις κατηγορίες των αδερφών Μάουερ.
Πώς αντιδρά στις μαρτυρίες των θυμάτων
η Ντανιέλ Γκονάν;
Με αηδία.
Το συναίσθημα του να κάνεις λάθος για 28 χρόνια.
Θυμάμαι την Ντανιέλ Γκονάν να γυρίζει και να λέει
"Μα βασικά, είναι ένας ανώμαλος.
Ζούσα με έναν ανώμαλο,
για χρόνια, χωρίς να το καταλάβω".
Το σοκ, η ηλικία των θυμάτων, ο τρόπος δράσης.
Νεαρά κορίτσια, ανήλικα τότε.
Αυτός ο τρόπος αποπλάνησης και σεξουαλικής κακοποίησης.
Η Ντανιέλ Γκονάν δεν κοίταξε
τα ιατρικά φιαλίδια
που χορήγησε στο σώμα της Καλίνκα.
Δεν κοιτούσε, εμπιστευόταν.
Ο δρ Κρόμπαχ είναι καρδιολόγος
και όλοι συμφωνούν ότι οι προσπάθειές του να επαναφέρει την Καλίνκα,
ο τρόπος που κινείται και τα προϊόντα που χορηγεί,
είναι αντίθετα με τους κανόνες της ιατρικής.
Και θα μάθει για την απιστία αυτή, συνέβη στο σπίτι της.
Ο άντρας της τη νάρκωνε και την απατούσε με τη 16χρονη γειτόνισσα.
Όμως η γειτόνισσα
εξήγησε ότι όταν άρχισε να κάνει σεξ
με τον Ντίτερ Κρόμπαχ, ήταν στο σπίτι του.
Άρα, στο σπίτι όπου ζούσε με την κυρία Γκονάν,
στον καναπέ στο σαλόνι,
και για να μην ενοχλείται νάρκωνε τη γυναίκα του.
Έριχνε μερικές σταγόνες
αναισθητικού στη γυναίκα του,
ώστε να κοιμηθεί πολύ βαριά
και να μην ακούει
ότι έκανε σεξ στο δίπλα δωμάτιο.
Η Ντανιέλ Γκονάν είπε στο δικαστήριο ότι κοιμόταν ασυνήθιστα
το βράδυ του εγκλήματος.
Έχει υποψίες για το αν τη νάρκωσε
ο κος Κρόμπαχ το βράδυ που πέθανε η κόρη της.
Είχα τις υποψίες μου, τώρα είναι περισσότερο από υποψίες.
Είμαι σχεδόν σίγουρη ότι ψεύδεται.
Και αυτό πονάει.
Και τώρα πρέπει να ζήσω με αυτό.
Θα ήθελα ο Ντίτερ Κρόμπαχ να μου έλεγε
"Ήταν ατύχημα, πανικοβλήθηκα
και είπα ψέματα".
Θα το είχα καταλάβει,
μπορεί να είχα συγχωρήσει.
Όμως, τώρα δεν μπορώ να συγχωρέσω.
Ήταν πολύ περίπλοκο για την κυρία Γκονάν να αντιμετωπίσει το συναίσθημα
να θεωρούν πολλοί ότι εκείνη ήξερε,
αλλά δεν ήθελε να μιλήσει ή να πιστέψει ή να ακούσει.
Κι ήταν αυτή η εικόνα που δεν άντεχε.
Φυσικά, ήμασταν ευχαριστημένοι,
γιατί μπόρεσα να πω στη μητέρα,
σε όλους, στα μέσα ενημέρωσης
"Είδατε; Δεν είχα άδικο".
Ο δρ Κρόμπαχ καταδικάστηκε
σε 15 χρόνια φυλακή
για σωματική βλάβη.
Φυσικά, οι πρώτες μου σκέψεις είναι για την Καλίνκα.
Αποδόθηκε δικαιοσύνη στη μνήμη της.
Και τώρα θα μπορέσω να τη θρηνήσω.
Ο ΝΤΙΤΕΡ ΚΡΟΜΠΑΧ ΚΑΤΑΔΙΚΑΣΤΗΚΕ ΣΕ 15 ΧΡΟΝΙΑ ΦΥΛΑΚΗ ΓΙΑ
"ΣΚΟΠΟΥΜΕΝΗ ΕΠΙΔΙΩΚΟΜΕΝΗ ΘΑΝΑΤΗΦΟΡΑ ΣΩΜΑΤΙΚΗ ΒΛΑΒΗ".
ΙΣΧΥΡΙΖΕΤΑΙ ΠΑΝΤΑ ΟΤΙ ΕΙΝΑΙ ΑΘΩΟΣ.
ΠΑΡΑ ΤΙΣ ΑΝΤΙΔΡΑΣΕΙΣ ΤΟΥ ΑΝΤΡΕ ΜΠΑΜΠΕΡΣΚΙ,
ΑΦΕΘΗΚΕ ΕΛΕΥΘΕΡΟΣ ΣΤΙΣ 22 ΦΕΒΡΟΥΑΡΙΟΥ 2020 ΓΙΑ ΙΑΤΡΙΚΟΥΣ ΛΟΓΟΥΣ.
ΠΕΘΑΝΕ ΣΤΙΣ 12 ΣΕΠΤΕΜΒΡΙΟΥ 2020
ΣΤΗ ΓΕΡΜΑΝΙΑ.
16 ΓΥΝΑΙΚΕΣ ΕΧΟΥΝ ΚΑΤΑΓΓΕΙΛΕΙ ΣΕΞΟΥΑΛΙΚΗ ΚΑΚΟΠΟΙΗΣΗ ΑΠΟ ΤΟΝ ΔΡΑ ΚΡΟΜΠΑΧ.
Ποια ήταν η καταδίκη σας;
Ένας χρόνος φυλάκιση.
Όταν ήμουν φυλακή στην Αυστρία, με επισκέφτηκε ο πατέρας μου.
Είπε "Αγόρι μου, ξέρεις τι έκανες;"
Είπα "Ναι, μπαμπά".
Είναι περήφανοι για μένα.
Όλοι είναι περήφανοι για μένα.
Στη δίκη για την απαγωγή στη Μιλούζ
έμαθα πως είχα καταδικαστεί
ως ηθικός αυτουργός της απαγωγής,
σε έναν χρόνο φυλάκιση με αναστολή.
Ελπίζω πως η Καλίνκα είναι στον παράδεισο
και ξέρει ό,τι έχω κάνει για εκείνη.
Πιστεύω ότι της άξιζε.
Τι θα λέγατε σε έναν πατέρα που έχει χάσει την κόρη του;
Θα του έλεγα πως έχουν περάσει 39 χρόνια.
Μη χάσεις τη ζωή σου.
Πάλεψα σαν τον Δον Κιχώτη.
Ενάντια στους ανεμόμυλους.
Αποδόθηκε δικαιοσύνη για εκείνη.
Όμως, αλήθεια,
αυτές είναι ακραίες μάχες.
Υποτιτλισμός: Άννα-Μαρία Ράμμου